**Martti Tapio Kirsitie** (11. helmikuuta 1943 Helsinki – 18. heinäkuuta 2023 Helsinki) oli suomalainen radiotoimittaja, mainonnan suunnittelija ja mainostoimistojohtaja.

Diplomaatin urasta haaveillut Kirsitie toimi 1960- ja 1970-luvun vaihteessa Yleisradion radiotoimittajana ja juonsi muun muassa suosittua viikoittaista *Lista*-ohjelmaa.

Vuodesta 1972 Kirsitie omisti Helsingin Fredrikinkadulla sijaitsevan ravintola Angleterren, ennen kuin uusi omistaja Elanto teki siitä englantilaistyylisen pubin 1976. Sittemmin Kirsitie toimi copywriterina ja johtajana mainostoimistoissa, kuten ruotsalaislähtöisessä Anderson & Lembkessä aluksi Helsingissä ja sitten Lontoossa, kunnes 1984 muutti perheineen takaisin Suomeen U.S.P. Helsinki Oy:n toimitusjohtajaksi.

Kirsitien "brittiläisen sivistynyt" kirjoitustyyli teki hänestä yhden 1980-luvun arvostetuimmista ja palkituimmista mainonnan suunnittelijoista, ja hänet palkittiin ansioistaan Platinahuippu-palkinnolla Grafian Vuoden huiput 1989 -gaalassa.

Vuodesta 1991 vuoteen 2008 Kirsitie toimi Farnish & Company Ltd. -mainostoimiston johtajana Lontoossa. Vuonna 1993 hän perusti Helsingissä Kensington Limited -nimisen pienkustantamon, joka aikoi julkaista suomalaisten klassikkojen uusintapainoksia.

Vuonna 2000 Kirsitie ohjasi Yleisradiolle opetusohjelmasarjan *Etälukio: Kansainväliset suhteet.*

Yksityiselämä
-------------

Martti Kirsitie avioitui Miss Maailma -tittelin vuonna 1957 voittaneen Marita Lindahlin kanssa vuonna 1970. Kirsitie jäi leskeksi Lindahlin kuoltua 21. maaliskuuta 2017.

Teoksia
-------

* *Oljenkorsi: Selviytymiskirja.* Helsinki: SLEY-kirjat 1995.

Lähteet
-------

1. ↑  Kirsitie, Juhani – Korpijaakko, Martti: Arvostettu mainossuunnittelija. (Muistokirjoitus.) *Helsingin Sanomat*, 1.9.2023, s. B 15. Artikkelin verkkoversio. Viitattu 1.9.2023.
2. ↑  Muistatko vielä Aikamiesten Iltatuulen viestin?  26.11.2007. Iltalehti.  Arkistoitu 15.10.2014. Viitattu 19.9.2013.
3. ↑  Hollmen-Bärlund, Maija: Nappi otsaan Hangossa.  *Helsingin Sanomat*, 19.7.1972, s. 6. Artikkelin maksullinen verkkoversio.. Viitattu 1.9.2023.
4. ↑  Oksanen, Kimmo: Fredrikinkadun Pub Angleterre täyttää 25 vuotta *Helsingin Sanomat*.  11.1.2001. Viitattu 7.4.2018.
5. ↑  Martti Kirsitie 6.8.2015: Akvarellini Erkki Ruuhisesta "A bit of a divvy." Erkki Ruuhisen verkkosivusto 6.8.2015. Viitattu 7.11.2015.
6. ↑  Heinonen, Visa – Konttinen, Hannu: *Nyt uutta Suomessa! Suomalaisen mainonnan historia*, s. 264. Helsinki: Mainostajien liitto, 2001.
7. ↑  *Vuoden huiput 1989: Parasta mainontaa ja graafista suunnittelua*, s. 14–15. Helsinki: Grafia, 1990.
8. ↑  Mr Martti Tapio Kirsitie DueDil.  Arkistoitu 4.3.2016. Viitattu 9.9.2013.
9. ↑  Tarkka, Pekka: Uusi pienkustantamo julkaisee Volter Kilpeä.  *Helsingin Sanomat*, 18.6.1993. Artikkelin verkkoversio.
10. ↑  Martti Kirsitie Elonetissä.
11. ↑   (Arkistoitu – Internet Archive)
12. ↑  Suomen ainoa Miss Maailma Marita Lindahl on kuollut – lue puolison koskettava kirje  27.6.2017. Yleisradio. Viitattu 27.6.2017.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Ritva
* Elonet

 |

 |